สวัสดีค่ะ อยากทราบว่า มีเพศสัมพันธ์หลั่งนอก แล้วทานยาคุมฉุกเฉินภายใน24ชม. ผ่านไป3วัน ประจำเดือนยังไม่มา ละมีเพศสัมพันธ์อีกรอบหลั่งนอก นี้มีโอกาสตั้งครรถ์มั้ยคะ ต้องทานยาคุมฉุกเฉินอีกมั้ยคะ
สวัสดีค่ะ Piyachada Wongthong,การมีเพศสัมพันธ์ โดยใช้วิธีการหลั่งนอกนั้น จะมีโอกาสตั้งครรภ์ได้ประมาณ 4%-22% แต่หากได้ทานยาคุมฉุกเฉินไปภายในช่วง 12-24 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 75%และเมื่อผ่านไป 3 วัน หากได้มีเพศสัมพันธ์อีก โดยใช้วิธีการหลั่งนอก ก็จะมีโอกาสตั้งครรภ์ได้ดังกล่าวไป ดังนั้น อาจต้องพิจารณาทานยาคุมฉุกเฉินไปอีกครั้ง เพราะยาที่ได้ทานไปก่อนหน้านั้น จะไม่สามารถช่วยป้องกันการตั้งครรภ์ได้แล้วค่ะและหลังจากที่มีเพศสัมพันธ์ไปแล้วประมาณ 2 สัปดาห์ หากไม่มีประจำเดือนมา ก็ควรตรวจหาการตั้งครรภ์ดูด้วยค่ะหากจะมีเพศสัมพันธ์บ่อยๆ ก็ไม่ควรทานยาคุมฉุกเฉินเป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งวิธีเหล่านี้ จะช่วยป้องกันการตั้งครรภ์ได้มากกว่า 99% ในขณะที่ยาคุมฉุกเฉินจะช่วยป้องกันการตั้งครรภ์ได้ประมาณ 58%-95% ค่ะ